Martin Price

Martin Jessop Price, nado o 27 de marzo de 1939 en Londres e finado na mesma cidade o 29 de abril de 1995, foi un numismático e anticuario británico vinculado ao Departamento de Moedas e Medallas do Museo Británico."Price, Martin, 1939-1995". En Library of the Congress Authorities.

 Traxectoria 
Logo dos seus estudos na King's School de Canterbury e no Queens's College da Universidade de Cambridge, Price especializouse en estudos clásicos. Nesa universidade acadou o seu doutoramento en 1967 baixo a dirección de Edward Robinson, cunha tese acerca da introdución da moeda de bronce no mundo grego.Bland, R. "Obituary: Martin Price ". En Independent. 4 de maio de 1995.

En 1961 obtivo unha bolsa para a Escola Británica de Arqueoloxía de Atenas, nunha convocatoria de intercambios de investigadores promovida polo Goberno grego.

No relativo á súa vida persoal, en 1965 casou con Maria Zenaki, con quen tivo dous fillos e unha filla.

A partir de 1966 comezou a traballar no Museo Británico, no Departamento de Moedas e Medallas, ocupándose principalmente das moedas da Antiga Grecia, e en 1978 converteuse en conservador interino da institución.

Foi membro correspondente do Instituto Alemán de Arqueoloxía e, no curso 1986-1987, exerceu como profesor visitante no Instituto de Estudos Avanzados de Princeton.

Price foi un dos responsables do proxecto Sylloge Nummorum Graecorum da Academia Británica, e a el débeselle ademais a redacción e a edición de catro estudos vinculados a esta iniciativa."About the authors and contributors: Martin J. Price". En The Seven Wonders of the Ancient World. Routledge. 1988. Páxina 11. ISBN 0-415-05036-7

En 1992 foi merecedor da prestixiosa medalla da Royal Numismatic Society."The Society's Medal". The Royal Numismatic Society. Previamente, en 1981 e en 1988, fora xa recoñecido co premio Lhotka, desa mesma entidade británica,"The Lhotka Memorial Prize". The Royal Numismatic Society. e en 1982 co premio literario da Asociación Internacional de Numismáticos Profesionais."IAPN-Book Prize ". No sitio web de IAPN-AINP. En 2009 recibiu tamén a Medalla Gunnar Holst, concedida en Goteburgo, Suecia."Carmen Arnold-Biucchi får Gunnar Holstmedaljen 2012". En Svensk Numismatisk Tidskrift. Sociedade Numismática Sueca. Setembro de 2012. Páxina 114.

En 1994, na súa condición de estudoso da numismática grega ao máis alto nivel mundial, foi nomeado director da Escola Británica de Atenas, aínda que o seu falecemento aos poucos meses impediu que puidese levar a cabo os seus proxectos nesa institución.En 1998, tres anos despois da súa morte, publicouse na súa honra unha colección de estudos de numismática grega.Ashton, R.; Hurter, S. et al. (1998) Studies in Greek Numismatics in Memory of Martin Jessop Price. Spink & Son. Londres. ISBN 9780907605959

 Publicacións 

 (1974): Coins of the Macedonians. British Museum. Londres. ISBN 9780714108278
(1975): Archaic Greek Silver: the 'Asyut' Hoard. Vecchi. Londres. Con Nancy Wagoner.
(1975): Coins and the Bible. Vecchi. Londres.
(1975-1994): Coin Hoards (ed.). Volumes: I (1975), II (1976), III (1977), IV (1978), V (1979), VI (1981), VII (1985), VIII (1994). Royal Numismatic Society; Special Publications. Londres. ISSN 0140 1149.
 (1977): Coins and Their Cities: Architecture on the Ancient Coins of Greece, Rome and Palestine. Vecchi. Londres. Con Bluma Trell. ISBN 9780814315866
(1983): Monnaies du monde entier. Bordas. París. Con J. Belaubre. ISBN 9782040128814
(1986): A survey of numismatic research. 1978-1984 (ed.). International Association of Professional Numismatists.
(1988): Coinage in the Greek World. Spink & Son. Londres. Con I. Carradice. ISBN 978-0900652820
 (1991): The Coinage in the Name of Alexander the Great and Philip Arrhidaeus. 2 volumes. British Museum / Swiss Numismatic Society. Londres. ISBN 9783908103004
(1993): Essays in honour of Robert Carson and Kenneth Jenkins (ed.). Spink & Son. Londres. ISBN 9780907605386
(2001): Historia Numorum. Italy. British Museum. Londres. Con A. Burnett, M. H. Crawford et al. ISBN 9780714118017

 Bolsas de investigación Martin Price 
A Royal Numismatic Society estableceu en 1997, con carácter anual, o Fondo Martin Price de Numismática da Antiga Grecia, en memoria do insigne numismático, que foi membro, directivo e medallista da sociedade. O fondo utilízase en forma de bolsas de investigación para a promoción do estudo da numismática dese período no seu sentido máis amplo, e cos investigadores novos como obxectivo prioritario."The Martin Price Fund for Ancient Greek Numismatics". The Royal Numismatic Society.

 Notas 

 Véxase tamén 

 Bibliografía 

 Arnold-Biucchi, C. (1995). "M. J. Price". En ANS Newsletter. 66. American Numismatic Society. Páxina 8.

Categoría:Nados en 1939
Categoría:Finados en 1995
Categoría:Nados en Londres
Categoría:Numismáticos do Reino Unido
Categoría:Alumnos da Universidade de Cambridge
Categoría:Galardoados coa medalla da Royal Numismatic Society
Categoría:Galardoados coa medalla Gunnar Holst
Categoría:Galardoados co premio Lhotka
Categoría:Persoas relacionadas co Museo Británico
Categoría:Membros do Instituto Arqueolóxico Alemán
Categoría:Escritores do Reino Unido
Categoría:Historiadores do Reino Unido
Categoría:Personalidades sen imaxes